
Tisztelt Képviselő-testület!
Az új hulladékgazdálkodásról szóló törvény kötelezően előírja a településeknek a helyi rendeletek felülvizsgálatát és megfeleltetését az új jogi környezetnek. Az új szabályozás jelentősen módosította az eddigi szabályozást, ezért célszerű új rendeletet alkotni a régi hatályon kívül helyezése mellet. A folyékony hulladékra csak abban az esetben vonatkozik a hulladékgazdálkodásról szóló törvény, amennyiben más törvény (víz gazdálkodásról szóló törvény) nem rendelkezik szabályozással. A helyi rendeletünk is követné ezt az elvet és a folyékony hulladékgazdálkodásra külön rendelet készülne, melyet jelen előterjesztés tartalmaz

A fentiekre figyelemmel javaslom az alábbi rendelet-tervezet elfogadását:

Rendelet-tervezet

Mórágy,   2013. június 12.

a nem közművel összegyűjtött háztartási szennyvíz begyűjtésére és elszállítására, elhelyezésére irányuló közszolgáltatásról

Rendeletről értesül:     Hivatal dolgozói
Bakó Józsefné

 jegyző

Előzetes hatásvizsgálat, indoklás, véleményeztetés
Mórágy Község Önkormányzata képviselő-testületének a nem közművel összegyűjtött háztartási szennyvíz begyűjtésére és
elszállítására, elhelyezésére irányuló közszolgáltatásról szóló rendelet​tervezethez
1. Előzetes hatásvizsgálat :A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

A tervezett jogszabály hatásai:

a)
társadalmi, gazdasági, költségvetési hatás:

· társadalmi hatása: nem jelentős,

· gazdasági hatása: nem jelentős,

· költségvetési hatása: nem jelentős, csekély mértékű kiadás növekedés a kedvezmények igénybevétele esetén,

b)
környezeti és egészségi következmények:

-
a rendelet betartása esetén csökken a felszíni talaj szennyezését,

c)
adminisztratív terheket befolyásoló hatások:

-
a hivatalnak el kell látnia a rendeletben meghatározott feladatokat.

A jogszabály megalkotásának szükségessége, a jogalkotás elmaradásának várható következményei:

· a rendelet megalkotása kötelező,

· a rendelet elmaradásának következménye a jogszabály alkotás elmulasztása miatti törvényességi felhívás lehet.

A jogszabály alkalmazásához szükséges feltételek:

· a személyi feltétel: rendelkezésre áll.

· szervezeti feltétel: rendelkezésre áll.

· tárgyi feltétel: rendelkezésre áll.

· pénzügyi feltétel: rendelkezésre áll.

2. Indoklás

A rendeletnek nincs európai uniós joggal kapcsolatos összehangolási és egyeztetési vonatkozása.

3. Véleményeztetés

A rendelet tervezetet véleményeztetési^kötelezettség  nem terheli.

Mórágy, 2013. június 15.
Bakó Józsefné  jegyző

Mórágy Község Önkormányzata Képviselő-testületének
6/2013.(VI.20.) önkormányzati rendelete
a nem közművel összegyűjtött háztartási szennyvíz begyűjtésére és elszállítására, elhelyezésére irányuló közszolgáltatásról
Mórágy Község Önkormányzatának Képviselőtestülete az Alaptörvény 32.cikk (1) bekezdésének a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésében meghatározott feladatkörében eljárva a vízgazdálkodásról szóló 1995. évi L VII. tv. 44/C§ (2) bekezdésében kapott felhatalmazás alapján, a szennyvízcsatorna hálózatba be nem kapcsolt ingatlanokon álló építmények használata során keletkező települési folyékony hulladékok összegyűjtésének, elszállításának és ártalommentes elhelyezésének a szabályozására a következő rendeletet alkotja.
1. A rendelet célja
1.
§ (1) Jelen rendelet célja:
a) Mórágy község lakosságának egészségvédelme, a község természeti és épített környezetének megóvása, a környezettudatos magatartás kialakítása a folyékony hulladékgazdálkodás eszközeivel;
b) a folyékony hulladék által okozott terhelések minimalizálása, a település szennyezettségének elkerülése érdekében a talaj és a felszín alatti vizek védelme.
(2) A rendelet céljának elérése érdekében a község közigazgatási területén minden tevékenységet úgy kell gyakorolni, hogy
a) a település környezetét a lehető legkisebb mértékben terhelje, illetve a környezet terhelése és igénybevétele csökkenjen;
b) biztosítsa a keletkező folyékony hulladék mennyiségének és minőségének megfelelő kezelését, ártalmatlanítását.
2. Általános rendelkezések
2.
§ (1) Mórágy község Önkormányzat Képviselő-testülete (a továbbiakban:
Képviselő-testület) a közszolgáltatás körébe tartozó folyékony hulladék rendszeres
összegyűjtéséről, elszállításáról és ártalmatlanításáról kötelező helyi közszolgáltatás
útján gondoskodik.
(2) A kötelező helyi közszolgáltatás Mórágy község egész közigazgatási területére kiterjed.
3. A települési folyékony hulladék elszállítására irányuló közszolgáltatás ellátásának  rendje, a szolgáltató jogai és kötelezettségei
3.
§ (1) Települési folyékony hulladékot kizárólag a Egyesült Regionális Önkormányzat Vízi közmű Zrt ( 7100.Szekszárd, Epreskert u. 9. ) által üzemeltetett szennyvíztisztító telepen (7140. Bátaszék, Mohácsi út - bátaszéki szennyvíztisztító telep) lehet elhelyezni, ártalmatlanítani.

(2) Mórágy közigazgatási területén a települési folyékony hulladékkal kapcsolatos helyi közszolgáltatás teljesítésére kizárólag a DPT. Bt (Bátaszék, Budai utca 62.) (a továbbiakban: Szolgáltató) jogosult.
4.§ (1) A Szolgáltató a közszolgáltatást a külön jogszabály által meghatározott műszaki, közegészségügyi követelményeknek megfelelően köteles ellátni.
(2) A települési folyékony hulladék elszállítása az erre a célra engedélyezett, zárt rendszerű, csepegést és szaghatást kizáró eszközzel végezhető.
(3) A szállításra használt eszközökön a Szolgáltató nevét, címét az alapszíntől eltérő színű, jól olvasható betűnagyságú felirattal fel kell tüntetni.
(4) Amennyiben a települési folyékony hulladék szállítása közben szennyeződés keletkezne, a Szolgáltatónak a szennyezett terület oltott mésszel, vagy más fertőtlenítésre alkalmas anyaggal fertőtlenítenie kell.
5.§ (1) A Szolgáltató a megrendeléstől számított 72 órán belül köteles elvégezni a munkát.
(2)
A Befogadó a vízellátási adatok alapján nyilvántartást köteles vezetni az ivóvízhálózatba bekapcsolt, de a szennyvízhálózatba nem kapcsolt fogyasztók vízfelhasználásról, a szolgáltatása során ezekről a helyekről elszállított szennyvíz mennyiségéről.
(3)
Az ingatlanok vízfogyasztását és az ingatlanról elszállított szennyvíz mennyiségét össze kell hasonlítani. Amennyiben az elszállított szennyvíz mennyisége nem éri el a vízfelhasználás 50%-át, úgy a Szolgáltató köteles értesíteni a jegyzőt.
4. Az ingatlan tulajdonosának jogai és kötelezettségei
6.§ (1) Valamennyi tulajdonos köteles gondoskodni az ingatlanán álló építménye használata során keletkező szennyvizek szakszerű elhelyezéséről.
(2) A tulajdonos a vízzáró szennyvízgyűjtőben összegyűjtött és ideiglenesen tárolt szennyvizet a 3.§.(1) bekezdésében megjelölt Szolgáltatóval köteles elszállítani.
(3) A tulajdonos a ténylegesen elszállított szennyvíz mennyisége után köteles a jelen rendelet melléklete szerinti díjat megfizetni.
(4) A tulajdonos a szolgáltatással, munkavégzéssel kapcsolatban a Szolgáltatónál jogosult panaszt tenni. Amennyiben a Szolgáltató a panasz alapjául szolgáló körülmény, cselekményt, vagy gyakorlatot nem tudja megváltoztatni, köteles a beadványt 8 napon belül a Jegyzőhöz továbbítani.
5. Közszolgáltatási szerződés létrejötte
7.§ (1) A szervezett közszolgáltatást igénybevevő tulajdonos és a Szolgáltató között a Ptk. 387., 388.§-a szerint szerződéses jogviszony jön létre.
(2) A szerződés létrejön:
· a tulajdonos megrendelésével;
· a szolgáltatás igénybevételével.
6. A közszolgáltatás díja
8.§  A  mindenkori  érvényes   díjról  a  Szolgáltató  a  végzendő  tevékenység feltüntetésével díjjegyzéket köteles készíteni.
9.§ (1) A Szolgáltató a díjat a szolgáltatás elvégzését követően azonnal, számla alapján jogosult beszedni.
(2) A közszolgáltatás díjait a rendelet 1. melléklete tartalmazza.
7. Záró rendelkezések

10.§ (1) Az e rendelettel összefüggő tevékenységeket, a rendelet végrehajtását Cikó Község Jegyzője ellenőrzi.
(2) E rendelet 2013. július 1.-én lép hatályba.
Mórágy, 2013. június 17. 
                    Glöckner Henrik                                                    Bakó Józsefné

 polgármester

 jegyző
A rendelet kihirdetésének napja: 2013. június 20.

Bakó Józsefné
      jegyző
1.melléklet a 6/2013. (VI.20.) önkormányzati rendelethez
A települési folyékony hulladékkal kapcsolatos helyi közszolgáltatás
igénybevételéinek díja
Mórágyra történő szippantott szennyvíz szállítási és ártalmatlanítási költsége:

                                                                                        bruttó 8.890- Ft /forduló

